Modificările aduse Ordonanței care va fi discutată vineri seară privesc nu atât taxa percepută băncilor în funcție de ROBOR, cât plafonarea prețului la gaze și suprataxa pusă companiilor din energie.

Astfel îngheţarea preţurilor la gaze va privi doar producţia internă onshore, nu și pe cea obținută din Marea Neagră. În acest caz principala companie afectată va fi Romgaz.

Producătorii de energie termică, inclusiv centralele de cogenerare, nu vor mai plăti contribuţia de 3% din cifra de afaceri, aşa cum prevedea forma iniţială a Ordonanţei Finanţelor. Pentru toate celelalte companii energetice, taxa scade la 2%.

Noua formă a ordonanței mai prevede posibilitatea ca banii vărsați drept contribuție la pilonul II să fie retrași de abia la pensie, până atunci putând fi mutați la pilonul I (cel obligatoriu) sau III.

Citiţi şi: Atenție, nu e doar „taxa pe lăcomie”! Sunt și tăierile indirecte până în 2021